CELEX: 42010D0629
Language: lv
Date: 2010-10-20 00:00:00
Title: 2010/629/ES: Dalībvalstu valdību pārstāvju Lēmums ( 2010. gada 20. oktobris ), ar ko ieceļ amatā Vispārējās tiesas tiesnesi

22.10.2010   
            
            
               LV
            
            
               Eiropas Savienības Oficiālais Vēstnesis
            
            
               L 278/29
            
         DALĪBVALSTU VALDĪBU PĀRSTĀVJU LĒMUMS
   (2010. gada 20. oktobris),
   ar ko ieceļ amatā Vispārējās tiesas tiesnesi
   (2010/629/ES)
   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Līgumu par Eiropas Savienību un jo īpaši tā 19. pantu,
   ņemot vērā Līgumu par Eiropas Savienības darbību un jo īpaši tā 254. un 255. pantu,
   tā kā:
   
               (1)
            
            
               Saskaņā ar Līgumiem ik pēc trijiem gadiem Vispārējās tiesas tiesneši būtu daļēji jānomaina. Laikposmam no 2010. gada 1. septembra līdz 2016. gada 31. augustam bija jāieceļ amatā četrpadsmit Vispārējās tiesas tiesneši.
            
         
               (2)
            
            
               Dalībvalstu valdību pārstāvju konferencē ar Lēmumu 2010/362/ES (1) un 2010/400/ES (2) iecēla amatā divpadsmit Vispārējās tiesas tiesnešus minētajam laikposmam.
            
         
               (3)
            
            
               Kamēr nav pabeigts tiesnešu iecelšanas process divās joprojām brīvajās amata vietās, saskaņā ar noteikumiem Līgumā par Eiropas Savienības darbību Mihalis VILARAS kungs un Valeriu CIUCĂ kungs, kuri par tiesnešiem iecelti attiecīgi 2004. gada 1. septembrī un 2007. gada 1. janvārī, ir palikuši amatā pēc 2010. gada 31. augusta.
            
         
               (4)
            
            
               Grieķijas valdība ierosināja Dimitrios GRATSIAS kunga kandidatūru Vispārējās tiesas tiesneša pienākumiem. Komiteja, kas izveidota ar Līguma par Eiropas Savienības darbību 255. pantu, ir sniegusi atzinumu par minētā kandidāta atbilstību Vispārējās tiesas tiesneša pienākumiem.
            
         
               (5)
            
            
               Līdz ar to būtu jāieceļ viens Vispārējās tiesas tiesnesis uz laikposmu no 2010. gada 25. oktobra līdz 2016. gada 31. augustam; atlikušajā brīvajā tiesneša amata vietā tiesnesi iecels vēlāk,
            
         IR PIEŅĒMUŠI ŠO LĒMUMU.
   1. pants
   Ar šo Dimitrios GRATSIAS kungs tiek iecelts par Vispārējās tiesas tiesnesi laikposmam no 2010. gada 25. oktobra līdz 2016. gada 31. augustam.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2010. gada 20. oktobrī
      
         
            Padomes vārdā –
         
            priekšsēdētājs
         
         J. De RUYT
      
   
   
      (1)  OV L 163, 30.6.2010., 41. lpp.
   
      (2)  OV L 186, 20.7.2010., 29. lpp.